text: دغه پرمختګونه او همدارنګه د جنین پوهنې یا ایمبریولوجۍ او لرغوني ژوندپوهنې یا پالیونتولوجۍ پایلی په ۱۸۵۹ کال کې د چارلیس ډاروین د طبیعي انتخاب په واسطه د تکامل په نظریه یو ځای کړل شول. په دغه اثر کې ډاروین د هغې پروسې په تشرېح کولو سره چې په واسطه يې عضوي تکامل پېښېدای شي او د داسې مشاهداتي شواهدو په وړاندې کولو سره چې ښيي همداسې شوي دي، د عضوي تکامل نظریه پر نوي اساس ځای پر ځای کړه.